Joachim Triers nye spillefilm, Thelma (tidligere omtalt under arbeidstittelen Thelema), har fått et totalbudsjett på 39.000.000. Dette opplyser Norsk filminstitutt i forbindelse med at de i dag annonserte produksjonstilskudd til hele 19 nye prosjekter.

Motlys AS og Trier er tildelt 11.000.000 kroner i tilskudd fra NFI. Thelma er Triers andre pakkefinansierte produksjon. (Til sammenligning hadde Oslo 31. august et totalbudsjett på 14.230.000 kroner, mens Louder Than Bombs hadde et totalbudsjett på 62.123.300 kroner.)



Thelma beskrives som en overnaturlig thriller om en ung kvinne som i møte med kjærligheten oppdager at hun har skremmende og uforklarlige krefter. Produsent Thomas Robsahm fortalte følgende til bransjebladet Screen under Cannes-festivalen:

This is an exciting new departure for Trier,” said producer Thomas Robsahm at Oslo-based Motlys, who is lead producing. The remarkably constructed and suspenseful script manages to find an original new take on genre material without losing any of Trier’s unique and personal touch. The film will be Trier’s most visually ambitious project to date, with striking VFX.

Talentrådgiver Eva Færevaag ved NFI kommer med følgende uttalelse om prosjektet:

Joachim Trier etablerte seg allerede med sin første kinofilm, Reprise, som en av landets viktigste filmstemmer. Det er en helt egen kvalitet, intelligens og finstemthet over Joachim Triers filmer. Thelma representerer en interessant dreining i Joachim Triers filmforfatterskap. Ved å lage en overnaturlig thriller satt i en tilsynelatende realistisk norsk samtid, vil han utforske noe han ikke har gjort før – kombinere spennende og visuell genrefilm med et nært karakterdrama.

I likhet med Triers tidligere filmer, skrives manuset i samarbeid med Eskil Vogt. Thelma starter innspillingen i september.